Catching Fire

**Catching Fire**, 2009 թուականի պատանիներու երեւակայական վէպ մըն է, գրուած՝ ամերիկացի Սուզան Քոլինզին կողմէ։ *Catching Fire* վէպը, The Hunger Games վիպաշարին երկրորդ գիրքն է ու շարունակութիւնը՝ անոր պատմութեան։ Այս վիպաշարին գլխաւոր կերպարը Քաթնիս Էվըրտինն է: Վէպը կը պատմէ անոր ստեղծած ընբոստին մասին՝ կառավարութեան հանդէպ, որ կը տարածուի ամբողջ Փանեմին գաւառներուն շուրջ։ Պատմութեան մէջ, Քաթնիսը եւ Փիթա Մալլարքը կը ստիպուին վերադառնալ *Hunger Games*-ի խաղերուն։

*Catching Fire* վէպը առաջին անգամ հրատարակուեցաւ 1 Սեպտեմբեր, 2009 թուականին, *Scholastic* հրատարակչութեան կողմէ: *Catching Fire*-ը կը ստանայ դրական քննադատութիւններ եւ Սուզան Քոլընզը կը գնահատուի Քաթնիսի կերպարին զարգացման համար։ Գիրքը կը վաճառուի աւելի քան 19 միլիոն օրինակներով, միայն Ամերիկայի Միացեալ Նահանգներուն մէջ։

Այս վէպին ֆիլմի տարբերակը կը կոչուի *The Hunger Games: Catching Fire*-ը կը հրատարակուի 22 Նոյեմբեր, 2013 թուականին։

## Պատմութիւն
74-րդ *Hunger Games*-ի յաղթանակէն ետք, Քաթնիսը եւ Փիթան կը վերադառնան 12-րդ գաւառը, որ ամէնէն աղքատ գաւառն է Փանեմ երկրին մէջ։ 
Այդ օրը երբ Քաթնիս եւ Փիթան կը սկսին իրենց «Յաղթանակի Շրջապտոյտը» Փանեմի ամբողջ գաւառներուն մէջ, երկրին Նախագահը՝ Սնօ-ն կ'այցելէ Քաթնիսին, ըսելով թէ ինք զայրացած է, որովհետեւ Քաթնիս խաղին օրէնքները խախտած է: Նախագահը նաեւ կ'ըսէ թէ Քաթնիսին այս վարուելակերպը կառավարութեան հանդէպ, ըմբոստութիւն ստեղծեց բոլոր գաւառներուն մէջ:

«Յաղթանակի Շրջապտոյտ»-ին ընթացքին, Քաթնիսին եւ Փիթային առաջին այցելած գաւառը եղաւ 11-րդը: Հոն կը բնակէր Ռուն՝ Քաթնիսին միակ փոքրիկ բարեկամուհին *Hunger Games* մրցանակին ժամանակ: Պաշտօնական արարողութեան ընթացքին, Քաթնիս կ'արտասանէ խօսք մը, շնորհակալութիւն յայտնելով ամբողջ գաւառին: Երբ կ'աւարտէ իր խօսքը, ծերունի մը կը սուլէ նոյն եղանակը, որ Ռուն կը կատարէր խաղերու ժամանակ եւ այսպիսով կառավարութեան զինուորները կը սպաննեն ծերունին, որովհետեւ այդ արարը ըմբոստութեան կը մղէ:

Քաթնիսը եւ Փիթան կը շարունակեն շրջիլ միւս գաւառները եւ ի վերջոյ Քաթնիս կը գիտնայ, թէ իր նպատակը ըմբոստութիւնը արգիլելու համար ձախողած է:

Երբ անոնք կը վերադառնան 12-րդ գաւառը, Քաթնիս հեռատեսիլէն կը գիտնայ թէ 8-րդ գաւառին մէջ ապստամբութիւններ տեղի ունեցած են, ի հետեւանք Քաթնիսին եւ Փիթային արարներուն:
Քաթնիս ետքը կը ծանօթանայ երկու աղջիկներու, որոնք փախչած են 8-րդ գաւառէն ու կը փորձեն հասնիլ 13-րդ գաւառը, որ կառավարութիւնը ռմբակոծած էր երկար տարիներ առաջ: Անոնք Քաթնիսին կ'ըսեն թէ 13-րդ գաւառը դեռ ողջ է ու բնակիչները կ'ապրին գետնին տակ գտնուող շէնքերու մէջ:

Ժամանակը կը հասնի 75-րդ *Hunger Games* մրցանակին եւ կը յայտարարուի թէ խաղին 24 մասնակիցները պիտի ըլլան նախկին մրցակակիրներէն: Այս մրցանակը կոչուեցաւ «*Quarter Quell*»: Ըլլալով 12-րդ գաւառի միակ յաղթող աղջիկը՝ Քաթնիս կրկին պիտի մասնակցի այս մահացու խաղին Փիթային հետ:

Այս անգամ, մրցանակը տեղի կ'ունենայ անտառի մէջ, որ ունի մեծ լիճ մը: Քաթնիսին եւ Փիային խումբին կը միանան 24 տարեկան Ֆիննիք Օտէյրը, որ 65-րդ *Hunger Games* խաղը յաղթած է 14 տարեկանին եւ Մակզը, որ 80 տարեկան կին մըն է եւ եղած է Ֆիննիքին առաջնորդը: Երկուքն ալ 4-րդ գաւառէն են: Խումբը կը հանդիպի թունաւոր մշուշի եւ Փիթան կը վիրաւորուի: Մակզը ինքզինք կը նետէ թունաւոր մշուշին մէջ, որպէսզի ազատէ Փիթային եւ կը մեռնի: Մակզին մահէն ետք, երեքը կը հանդիպին Ճոհաննա Մէյսընին 7-րդ գաւառէն եւ Պիթիին ու Ուայրեսին 3-րդ գաւառէն: Ուայրես բոլորին ցոյց կու տայ թէ այդ անտառը, ուր կը գտնուին կը նմանի ժամացոյցի, սակայն ան կը մեռնի երբ իրենց վրայ կը յարձակին ուրիշ մասնակցողներ: 
Բոլոր խումբը կ'որոշէ հետեւիլ Պիթիին ծրագիրին եւ ելեկտրականութեամբ սպաննել միւս ողջ մնացած մասնակիցները: Սակայն Պիթին կը վիրաւորուի եւ Քաթնիս կայծակը կ'ուղղէ դէպի երկինք ու կը քանդէ ամբողջ խաղերը ու անոնց հիմը:

Երբ Քաթնիս կ'արթննայ, ան կը գտնուի օդանաւի մը մէջ, որ կ'ուղղուի դէպի 13-րդ գաւառ: Հոն կը գտնուին նաեւ Ֆիննիքն ու Պիթին, ինչպէս նաեւ իր առաջնորդը՝ Հէյմիչը: Քաթնիս կը գիտնայ թէ Փիթան եւ Ճոհաննան բռնուած են կառավարութեան կողմէ եւ արդէն սկիզբէն ի վեր ծրագիր մը կար, որ խաղերը քանդէին:

Պատմութիւնը կը վերջանայ երբ Քաթնիսին բարեկամը՝ Կէյլը, իրեն կ'այցելէ ըսելով թէ 12-րդ գաւառը քանդուած է եւ իր ընտանիքը փոխադրուած է 13-րդ գաւառ:

## Հրատարակութիւն
*Catching Fire* գիրքը որոշուած էր հրատարակել 8 Սեպտեմբեր, 2009 թուականին, սակայն թուականը փոխուեցաւ 1 Սեպտեմբեր, 2009ի: Նոյն թուականին ալ հրատարակուեցաւ գիրքին ձայնագրութիւնը: Սկիզբը *Catching Fire*-ը հրատարակուեցաւ միայն 35,000 օրինակներով, սակայն թիւը բարձրացաւ ու եղաւ 75,000: Իսկ *[[Mockingjay]]*-ը հրատարակուեցաւ 24 Օգոստոս, 2010 թուականին եւ արդէն այդ ժամանակ *Catching Fire* վաճառուած էր աւելի քան 10 միլիոն օրինակներ:

## Ֆիլմի վերածում
*Lionsgate* հրատարակչական կազմակերպութիւնը յայտարարեց թէ *Catching Fire* վէպին ֆիլմը՝ որ կոչուեցաւ *The Hunger Games* պիտի հրապարակուի 22 Նոյեմբեր, 2013 թուականին, որ շարունակութիւննէ *The Hunger Games* պատմութեան ու ֆիլմին, որ հրապարակուած է Ապրիլ, 2012 թուականին: Ֆրանսիս Լորենսը նշանակուեցաւ *Catching Fire* ֆիլմին արտադրողը 3 Մայիս, 2012 թուականին:

Ֆիլմին դերասաններն են՝
* Ճենա Մալոն որպէս Ճոհաննա Մէյսըն:
* Փիլիփ Հոֆման որպէս Փլաթչարտ Հէվընզպի:
* Լինն Քոհեն որպէս Մակզ:
* Ալան Ռիչսըն որպէս Կլոսս:
* Սամ Քլաֆլին որպէս Ֆիննիք:
* Ճեֆֆերի Ռայթ որպէս Պիթի:

ներկայացումը պաշտօնական ձեւով սկսաւ 10 Սեպտեմբեր, 2010 թուականին:

Ֆիլմը ստացաւ դրական քննադատութիւններ ու շահեցաւ աւելի քան 800 միլիոն տոլար:

## Ծանօթագրութիւններ

## Արտաքին յղումներ
* Suzanne Collins' official website
* Scholastic Official Site

Ստորոգութիւն:2009 Ամերիկեան գիրքեր
Ստորոգութիւն:Վէպեր
Ստորոգութիւն:Գիրքեր այբբենական կարգով